**Blagoje Nešković** (1907 — 1984), lekar, španski borac i društveno-politički radnik.

Biografija
----------

Rođen je 11. februara 1907. godine u Kragujevcu. Osnovnu školu je završio u Kragujevcu, a gimnaziju u Beogradu. Godine 1933. završio je Medicinski fakultet Univerziteta u Beogradu.

Član Komunističke partije Jugoslavije (KPJ) je od 1935. godine.

U Španskom građanskom ratu je učestvovao kao lekar u bataljonu „Đuro Đaković" 129. internacionalne brigade.

Po povratku iz Španije radio je kao lekar u Beogradu. Jedno vreme je bio zatvoren u koncentracionom logoru u Bileći. Bio je sekretar Pokrajinskog komiteta KPJ za Srbiju.

Posle napada Nemačke na Jugoslaviju, prelazi u ilegalu. Od 11. decembra 1941. godine bio je član Glavnog narodnooslobodilačkog odbora Srbije, bio je član AVNOJ-a i ASNOS-a.

Posle oslobođenja jedan je od organizatora JNOF-a Srbije i sekretar njegovog Izvršnog odbora.

Na Оsnivačkom kongresu Komunističke partije Srbije, maja 1945. godine izabran je za sekretara Centralnog komiteta i tu funkciju je obavljao do 1948. godine.

Na Petom kongresu KPJ, jula 1948. godine, izabran je za člana Politbiroa Centralnog komiteta KPJ.

U periodu od 1945. do 1948. godine nalazio se na funkciji predsednika Vlade Narodne Republike Srbije.

Godine 1952. postavljen je na funkciju potpredsednika Vlade Federativne Narodne Republike Jugoslavije.

Oktobra 1952. godine Politbiro CK KPJ je imenovao komisiju (u sastavu: Milovan Đilas, Aleksandar Ranković, Spasenija Cana Babović i Dušan Petrović Šane) da ispita slučaj dr. Blagoja Neškovića, jer je optužen za podršku Rezolucije Informbiroa. Novembra 1952. godine isključen je iz SK Jugoslavije. Imao je čin rezervnog general-majora JNA.

Posle „povlačenja" iz političkog života posvetio se naučnom radu. Bio je naučni savetnik i upravnik Laboratorije za eksperimentalnu onkologiju Medicinskog fakulteta u Beogradu. 

Umro je u Beogradu, 11. novembra 1984. godine.

Nosilac je Partizanske spomenice 1941. i drugih jugoslovenskih odlikovanja, među kojima je i Orden narodnog oslobođenja.

Njegova supruga bila je Branislava Brana Perović-Nešković (1920 — 2008), partizanka i fizičarka, sa kojom je imao troje dece.

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* Milomir Marić „Deca komunizma". „Mladost", Beograd 1987. godina.

| * p
* r
* u
Predsednici Saveza komunista Srbije |
| --- |
| Sekretar CK KPS | 
* Blagoje Nešković (1945.-1948.)
* Petar Stambolić (1948.-1952.)

 |
| Predsednik CK SKS | 
* Petar Stambolić (1952.-1957.)
* Jovan Veselinov (1957.-1966.)
* Dobrivoje Radosavljević (1966.-1968.)
* Petar Stambolić (1968.)
* Marko Nikezić (1968.-1972.)
* Tihomir Vlaškalić (1972.-1982.)
* Dušan Čkrebić (1982.-1984.)
* Ivan Stambolić (1984.-1986.)
* Slobodan Milošević (1986.-1989.)
* Bogdan Trifunović (1989.-1990.)

 |

| * p
* r
* u
Predsednici Izvršnog veća Skupštine Socijalističke Republike Srbije |
| --- |
| Nazivi fukcija po periodima: *predsednik Vlade* (1945.-1953.), *predsednik Izvršnog veća Narodne skupštine* (1953.-1963.) i *predsednik Izvršnog veća Skupštine* (1963.-1990.) |
| 1945.-1953. | 
* Blagoje Nešković (1945.-1948.)
* Petar Stambolić (1948.-1953.)

 | Grb Socijalističke Republike Srbije |
| 1953.-1963. | 
* Jovan Veselinov (1953.-1957.)
* Miloš Minić (1957.-1962.)
* Slobodan Penezić Krcun (1962.-1964.)

 |
| 1963.-1990. | 
* Stevan Doronjski (v.d. 1964.)
* Dragi Stamenković (1964.-1967.)
* Đurica Jojkić (1967.-1969.)
* Milenko Bojanić (1969.-1974.)
* Dušan Čkrebić (1974.-1978.)
* Ivan Stambolić (1978.-1982.)
* Branislav Ikonić (1982.-1986.)
* Desimir Jevtić (1986.-1989.)
* Stanko Radmilović (1989.-1991.)

 |